খ্রিস্টপূর্ব প্রথম শতাব্দীর রোমান ঐতিহাসিক ও লেখক টিটাস লিভিয়াসের লেখা থেকে আমরা জানতে পারি যে, হানিবলের সেনাবাহিনীতে "লুসিতানোরা" ভাড়াটে সেনা হিসেবে কাজ করেছিল। সাগুন্তো শহর ধ্বংসের পর যখন হানিবল সেনাবাহিনী নিয়ে পিরেনিজ পর্বতমালা অতিক্রম করে ইতালির পথে যাত্রা করে, তখনও তারা তার সাথে ছিল; ত্রেবিয়ার যুদ্ধেও তারা অংশগ্রহণ করেছিল; এইসময় তারা মূলত অশ্বারোহী বাহিনী হিসেবে থেলতিবেরো ভাড়াটে সেনাদের পাশাপাশি বিভিন্ন সংঘর্ষে অংশ নেয়। হানিবলের বিখ্যাত নুমিদীয় অশ্বারোহী বাহিনীকেও তারা দুর্গম পথ পাড়ি দেবার কাজে সহায়তা করে। সম্ভবত তারা কার্থেজীয় বাহিনীতে ইসপানিক (বর্তমান স্পেনের তৎকালীন অধিবাসী) ও গলদের (বর্তমান ফ্রান্সের তৎকালীন অধিবাসী) নিয়ে তৈরি যে সুদক্ষ ঘোড়সওয়ার বাহিনী ছিল তাদের অংশ ছিল। কানেই'এর যুদ্ধে হানিবলের সেনাপতি আসদ্রুবালের নেতৃত্বে তারা অংশগ্রহণ করে।

যুদ্ধকৌশল
রোমানদের বিরুদ্ধে যুদ্ধ
হানিবলের কার্থেজীয় বাহিনীতে ভূমিকা
উৎপত্তি